**Jавен состанок на Агенцијата за аудио и аудиовизуелни медиумски услуги за 2020 година**

**Добиени ставови и мислења и став на Агенцијата по истите**

**25.09.2020 година**

Агенцијата за аудио и аудиовизуелни медиумски услуги на 25 септември со почеток во 12 часот, одржа јавен состанок кој поради актуелната состојба со корона вирусот, се реализираше преку видео конференциска врска.

Воведно обраќање имаше директорот на Агенцијата, д-р Зоран Трајчевски, кој ги презентираше активностите од изминатите три месеци, спроведени согласно Годишната програма за работа на Агенцијата. На состанокот беше презентирана Студијата „Утврдување на влијанието на новите медиуми врз формирањето на јавното мислење и врз работењето на традиционалните медиуми“ и клучните наоди од Анализата на пазарот на аудио и аудиовизуелни медиумски услуги за 2019 година.

На крајот на состанокот беше отворена панел дискусија, на која присутните имаа можност да постават прашања и да дадaт свои коментари.

**Панел дискусија: прашања и мислењe од Агенцијата**

***Снежана Трпевска од Институтот за истражување на општествениот развој РЕСИС,*** посочи дека e задоволна од изработената Анализа на пазарот на аудио и аудио и аудиовизуелни медиумски услуги за 2019 година, во која се гледа трендот на пад на приходите кај медиумите, како и кои се субјектите кои оствариле приходи од рекламирање. Постави прашање во однос на Студијата „Утврдување на влијанието на новите медиуми врз формирањето на јавното мислење и врз работењето на традиционалните медиуми“, односно каков е впечатокот на регулаторното тело за оваа Студија и какви се очекувањата од неа.

***Магдалена Давидовска Довлева, раководителка на Секторот за стратешко планирање и авторски права во АВМУ*** одговори дека генерално оваа Студија преку научно истражување ги потврди претходните сознанија на Агенцијата. Студијата е многу корисна и за Агенцијата и за индустријата затоа што и сознанијата на индустријата дека голем дел од рекламниот колач веќе се прелева кај онлајн медиумите, со оваа Студија се потврдија. Студијата претставува добар основ за да се истражат можностите за понатамошен развој на рекламната индустрија и генерално на медиумскиот пазар.

***Зоран Фиданоски, член на Советот на АВМУ*,** додаде дека има раст на приходите кај онлајн медиумите, но практично тоа се преземени приходи од печатените медиуми и од радијата. Што се однесува до телевизијата, неговиот став е дека се додека половина од популацијата поминува исто време гледајќи телевизија, како што поминува на интернет, веројатно приходите на телевизиите нема да се намалат. Од друга страна, мнозинството од повозрасната популација традиционално е поврзана со телевизијата како медиум. Телевизијата е најскап медиум, производството на програма како и производството на рекламен спот за телевизија чини многу повеќе, отколку за друг тип на медиум. Од тие причини, ценовникот на телевизиите за емитување реклами е поголем и затоа тие имаат поголеми приходи, а се уште се доволно популарни да привлечат огласувачи. Како за споредба, во најголемите европски држави, поточно Велика Британија минатата или предминатата година прв пат онлајн рекламниот пазар го надмина телевизискиот рекламен пазар. Во Европа овој процес се движи малку поспоро, но е прашање на време кога тоа ќе се случи.

***Снежана Трпевска од Институтот за истражување на општествениот развој РЕСИС,*** додаде дека е добро тоа што Агенцијата продуцира податоци и објавува публикации, кои ќе бидат користени за изработка на понатамошни анализи.

**Прилог**

**Листа на учесници на јавниот состанок за 2020 година**

|  |  |  |  |
| --- | --- | --- | --- |
| **Листа на учесници на јавниот состанок за 2020 година** | | | |
| **Бр.** | **Име и презиме** | **Институција** | |
| 1 | д-р Зоран Трајчевски | | Агенција за аудио и аудиовизуелни медиумски услуги |
| 2 | Зоран Фиданоски | |
| 3 | Селвер Ајдини | |
| 4 | м-р Драгица Љубевска | |
| 5 | м-р Магдалена Д. Довлева | |
| 6 | д-р Ивана Стојановска | |
| 7 | м-р Горјан Шеќеринов | |
| 8 | Горан Радуновиќ  Димитар Тануров | |
| 9 | Димитар Тануров | |
| 10 | Сања Гудевска Здравковска | |
| 11 | м-р Ѓорѓи Митревски | | Институт за истражување на општествениот развој РЕСИС |
| 12 | Снежана Трпевска | |
| 13 | Бојан Блажевски | | Фондација Метармофозис |
| 14 | Гоце Арсовски | |
| 15 | Симона Трајкоска | | Програмска канцеларија на Советот на Европа во Скопје |
| 16 | Ристе Змејковски | | Мисија на ОБСЕ во Скопје |
| 17 | Анета Андонова | | МРТ |
| 18 | Рубинчо Аризанкоски | | Здружение достоинствен работник |
| 19 | Ѓорѓи Савев | | Сити радио |
| 20 | Катерина Колозова | | Институт за општествени и хуманистички науки, Скопје |
| 21 | Светлана Додевска | | Публицист |
| 22 | Сања Фрковиќ | | Делегација на Европска Унија |